Abu Nuwas
Store norske leksikon,Språk og litteratur,Litteratur i verden,Asias litteratur,Iraks litteratur
Abu Nuwas var en arabisk dikter, og en av de største i middelalderens arabiske litteratur. Han tilbrakte sin ungdom i de irakiske byene Basra og Kufa, kom senere til Bagdad, hvor han vant innpass ved abbasidenes hoff.
Nuwas' diktning var nyskapende og provoserende for sin tid, og gjenspeiler poetens liv: versene består i stor grad av uærbødige drikkeviser og erotiske dikt rettet mot begge kjønn, samt panegyriske dikt rettet mot hans mektige velgjørere. Mot slutten av dikterens liv fikk diktene mer preg av fromhet og forsakelse. Abu Nuwas' liv er og var myteomspunnet – blant annet dukker han opp i flere av historiene i Tusen og én natt som er lagt til Bagdad på kalifen Harun al-Rashids tid. Les mer i Store norske leksikon Iraks litteratur arabisk litteratur Litteratur Meisami, Julie Scott & Paul Starkey, red.: Encyclopedia of Arabic literature, vol. 1, 1998 Wagner, Ewald: Abu Nuwas : eine Studie zur arabischen Literatur [...], 1965